Potrivit unui comunicat al DIICOT, în sarcina polițistului s-a reținut că, la data de 25 martie 2017, în cadrul unor discuții telefonice purtate cu Dumitru Oane Bogdan (cercetat pentru săvârșirea infracțiunilor de constituire a unui grup infracțional organizat, șantaj, furt calificat și tâlhărie), acesta din urmă i-a adus la cunoștință ofițerului că, în noaptea precedentă, a participat la comiterea unei infracțiuni în dauna unei persoane de la care a sustras 7 baxuri cu țigări de contrabandă, transportate în cursul aceleiași nopți la un apartament situat în municipiul București.